वरिष्ठ प्रशासनिक अधिकारियों ने बताया कि ट्रंप बुधवार को स्थानीय समयानुसार दोपहर एक बजे अपनी रणनीति के साथ यरुशलम संबंधी घोषणा कर सकते हैं. ट्रंप की यरुशलम पर लंबे समय से प्रत्याशित घोषणा की पूर्वसंध्या पर एक वरिष्ठ प्रशासनिक अधिकारी ने संवाददाताओं को बताया, राष्ट्रपति यरुशलम को इजराइल की राजधानी के तौर पर मान्यता देंगे. वह इसे ऐतिहासिक वास्तविकता को पहचान देने के तौर पर देखते हैं. यरुशलम प्राचीन काल से यहूदी लोगों की राजधानी रहा है और आज की वास्तविकता यह है कि यह शहर सरकार, महत्वपूर्ण मंत्रालयों, इसकी विधायिका, सुप्रीम कोर्ट का केंद्र है.